[{"text_idx": "#000002", "text": "Mae adroddiad y Pwyllgor Cyfrifon Cyhoeddus hefyd yn nodi nad oes yna gynllun tymor hir i'w ehangu."}, {"text_idx": "#000003", "text": "Cafodd y maes awyr ei brynu gan Lywodraeth Cymru yn 2013, am \u00a352m."}, {"text_idx": "#000004", "text": "Ers hynny, mae'r penderfyniad i brynu'r maes awyr, a faint gafodd ei dalu wedi bod yn achos cryn ddadlau, ond mae'r Pwyllgor Cyfrifon Cyhoeddus yn dod i'r casgliad fod gan weinidogion \"rationale clir\" i fwrw ymlaen."}, {"text_idx": "#000005", "text": "Mae'r Gweinidog Trafnidiaeth yn mynnu bod prynu'r maes awyr wedi ei achub."}, {"text_idx": "#000006", "text": "Mae'r adroddiad yn dweud, serch hynny, fod y maes awyr wedi methu targedau, gan ychwanegu y dylid dysgu gwersi o feysydd awyr eraill sy' dan berchnogaeth gyhoeddus, fel maes awyr Glasgow Prestwick."}, {"text_idx": "#000007", "text": "Wedi rhoi'r maes awyr yn nwylo cyhoeddus, fe gynyddodd nifer y teithwyr o 995,000 i 1.79m yn 2013-14m, ond yn 2014-15, aeth y nifer i lawr i 1.005m."}, {"text_idx": "#000008", "text": "Mae'r maes awyr nawr yn disgwyl i'r nifer godi i 1.4m erbyn 2017-18 - er bod y cynllun busnes gafodd ei lunio pan brynwyd y maes awyr yn rhagweld y byddai'r nifer wedi codi i tua 2m erbyn hynny."}, {"text_idx": "#000009", "text": "Disgrifiad o\u2019r llun, Dywedodd Darren Millar nad yw'r maes awyr wedi cyrraedd ei tharged o ran denu mwy o deithwyr."}, {"text_idx": "#000010", "text": "Mae'r adroddiad yn dweud: \"Rydym yn dal heb ein hargyhoeddi fod gan Lywodraeth Cymru strategaeth drafod glir, ac rydym yn cwestiynu'r penderfyniad i gynnig \u00a355m i ddechrau, gyda'r bwriad o drafod y pris prynu i lawr.\""}, {"text_idx": "#000011", "text": "Dywedodd Darren Millar, yr aelod Ceidwadol sy'n cadeirio'r pwyllgor ei bod yn glir fod perfformiad y maes awyr \"yn dirywio\" cyn 2013, a bod y \"gobeithion o adfer pethau o dan y perchnogion ar y pryd yn wan\"."}, {"text_idx": "#000012", "text": "Ychwanegodd: \"Rydym hefyd yn cydnabod pwysigrwydd cael maes awyr rhyngwladol yng Nghymru, a'r buddiannau ehangach sy'n dod i Gymru yn sgil hynny."}, {"text_idx": "#000013", "text": "\"Serch hynny, er bod yna botensial i'r maes awyr dyfu'n sylweddol, rydym yn nodi nad yw'r cynnydd - o ystyried y twf yn nifer y teithwyr a nodir yn y cynllun busnes - wedi cyrraedd y targed.\""}, {"text_idx": "#000014", "text": "Bodlonrwydd cwsmeriaid 'ar ei uchaf'"}, {"text_idx": "#000015", "text": "Nododd yr adroddiad hefyd fod gan faes awyr Glasgow Prestwick gynllun busnes wyth mlynedd, tra mai dwy flynedd yw cynllun Maes Awyr Caerdydd."}, {"text_idx": "#000016", "text": "Wrth ymateb, dywedodd y Gweinidog Trafnidiaeth Edwina Hart: \"Petaen ni ddim wedi ymateb ar frys, byddai'r maes awyr yn sicr wedi cau."}, {"text_idx": "#000017", "text": "\"Yn lle hynny, mae bodlonrwydd cwsmeriaid ar ei uchaf gyda 1.2m o deithwyr yn defnyddio'r maes awyr dros y 12 mis diwetha - y lefel uchaf ers 2011.\""}, {"text_idx": "#000018", "text": "Dywedodd Debra Barber, rheolwr gyfarwyddwr y maes awyr: \"Hoffem ei gwneud yn glir - er ein bod yn gweithredu cynllun busnes dwy flynedd, rydym yn gweithredu gweledigaeth mwy hirdymor.\""}, {"text_idx": "#000019", "text": "Disgrifiad o\u2019r llun, Bydd FlyBe yn cynnal gwasanaeth dros dro rhwng Caerdydd a Llundain yn ystod y gwaith trydaneiddio yn Nhwnnel Hafren o fis Medi 'mlaen"}, {"text_idx": "#000020", "text": "Yn y cyfamser, cyhoeddodd cwmni hedfan FlyBe ddydd Mercher y byddan nhw'n cynnal gwasanaethau ychwanegol rhwng Caerdydd a Llundain dros gyfnod o chwe wythnos, pan fydd Twnnel Hafren wedi'u cau ar gyfer gwaith trydaneiddio'r lein. Bydd 'na hyd at bedwar hediad y dydd yn ystod yr wythnos, a dau ar benwythnosau, rhwng 12 Medi a 21 Hydref."}, {"text_idx": "#000021", "text": "Meddai llefarydd ar ran FlyBe: \"Rydyn ni wedi gwneud ein gorau i sicrhau fod gan gwsmeriaid sy'n teithio rhwng prif ddinasoedd Cymru a Lloegr opsiynau fforddiadwy yn ystod cyfnod pan fydd Twnnel Hafren ynghau a dim cysylltiad trenau uniongyrchol. Rydyn ni'n gobeithio y bydd y gwasanaeth dros dro hwn yn helpu i leddfu trafferthion i filoedd o deithwyr yn sgil colli gwasanaethau rheilffyrdd yn yr ardal.\""}, {"text_idx": "#000023", "text": "Prif StraeonEisteddfod: Corau'n galw am ailystyried newidiadauPublished2 funud yn o\u0302lUndeb prifathrawon yn gwrthod cynnig cyflog newyddPublished2 awr yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished13 awr yn o\u0302l"}, {"text_idx": "#000024", "text": "Eisteddfod: Corau'n galw am ailystyried newidiadau"}, {"text_idx": "#000025", "text": "Undeb prifathrawon yn gwrthod cynnig cyflog newydd"}, {"text_idx": "#000027", "text": "CylchgrawnGoleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'"}, {"text_idx": "#000028", "text": "Goleuadau'r Gogledd yn goleuo'r awyr dros nos"}, {"text_idx": "#000029", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000031", "text": "Ifan Davies: Rhestr chwarae caneuon 'chillout'"}, {"text_idx": "#000034", "text": "Ble nesa' i di\u0302m rygbi Cymru?"}]